વિગત મુજબ વેરાવળ ગામે રહેતા પ્રૌઢ જુમાભાઇ અલારખાભાઇ પટા અને તેમના હલીમાબેન ગઇકાલે જામજોધપુર બેન્કમાં ધિરાણની રકમ રૂ.૨.૮૦ લાખ લઇને મોટર સાયકલ જીજે ૧૦ બીટી ૩૪૦૨ ઉપર ઘેર જઇ રહ્યા હતા ત્યારે ગઇકાલે બપોરે વસંતપુર નજીક પહોચતા જ અવેડા પાસેની ગોળાઇમાં ઓચિંતા ડબલ સવારી મોટર સાયકલ ઉપર ઘસી આવેલા બે બુકાની ધારી શખ્સોએ આંખમાં મચ્ચાની ભુક્કી છાંટી દીધી હતી... એકદમ બળતરા થતા જ પતિ-પત્નિએ મોટર સાયકલ ઉભુ રાખ્યુ કે તુરંત જ બન્ને લૂંટારૂઓ હાથમાં રહેલ ૨.૮૦ લાખની રોકડ સાથેની થેલી આંચકી ભાગી છૂટયા હતા. લૂંટની ઘટનાથી હતભુત ખેડુ દંપતિએ હાફળા-ફાંફળા થઇ તાત્કાલિક પોલીસ સ્ટેશને પહોંચી જાણ કરતા જ પોલીસ કાફલાએ ઘટના સ્થળે પહોંચી ભોગ બનનાર દંપતિના વર્ણનના આધારે બન્ને લૂંટારૂઓને દબોચવા નાકાબંધી કરી હતી. પણ ત્યાં સુધીમાં તો બન્ને અદ્રશ્ય થઇ જતા પોલીસ પકડમાં આવ્યા નહોતા આ અંગે પોલીસે અજાણ્યા બે લૂંટારૂ સામે ગુન્હો નોંધી શોધખોળ આગળ ધપાવી છે.